| Šukionių piliakalnis |
| --- |
| Šukionių piliakalnio valstybės paminklo ženklas |
| 

Šukionių piliakalnisŠukionių piliakalnis

 |
| Koordinatės  | 

|  |
| --- |
| 55°24′40.6″ š. pl. 24°17′13.9″ r. ilg.﻿ / ﻿55.411278°š. pl. 24.287194°r. ilg.﻿ / 55.411278; 24.287194Koordinatės: 55°24′40.6″ š. pl. 24°17′13.9″ r. ilg.﻿ / ﻿55.411278°š. pl. 24.287194°r. ilg.﻿ / 55.411278; 24.287194 |

 |
| Vieta | Kėdainių rajonas |
| Seniūnija | Truskavos seniūnija |
| Aukštis | 2,5 m |
| Plotas | 11x10 |
| Naudotas | XIV a. |
| Žvalgytas | 1969 |
| Tirtas | 1998 m. |
| Registro Nr. | AR452 /5170 /A1650 |

**Šukionių piliakalnis** – piliakalnis Kėdainių rajono savivaldybės teritorijoje, į vakarus nuo Šukionių, Truskavos seniūnija. Pasiekiamas plentu A8 Kėdainiai – Panevėžys per Ramygalą ties Truskava pasukus į dešinę pietryčių kryptimi link Okainių, Okainėliuose pasukus į kairę šiaurės kryptimi, pavažiavus iki Šukionių kaimo, jo pradžioje pavažiavus į dešinę pietryčių kryptimi, 1 km iki kanalizuoto Orojaus upelio miško pakraštyje, perėjus per kanalo pralaidą nežymiu keliuku į mišką ir į rytus 200 m.

Piliakalnis
-----------

Šios miško laukymės prieigose stūkso piliakalnis
Piliakalnis įrengtas pelkėje esančio ozo aukščiausioje rytinėje dalyje (altitudė 64 m). Aikštelė ovali, pailga pietryčių – šiaurės vakarų kryptimi, 11x10 m dydžio, iš visų pusių apjuosta žiediniu 0,5 m aukščio, 5 m pločio pylimu, kuris rytinėje ir vakarinėje pusėse kiek aukštesnis. Šlaitai vidutinio statumo. Piliakalnio šiaurės vakarų dalis nuardyta kasant karjerą (buvo randama žmonių kaulų), likusi dalis iškasinėta lapių urvų. Piliakalnio šlaitų aukštis nuo pelkės – vos 2,5 m. Piliakalnis yra Šukionių miško vakarinėje dalyje, nuo jo nukirsti medžiai. Piliakalnis datuojamas XIV a. antrąja puse. Lietuvos Respublikos kultūros ministro įsakymas dėl pripažinimo valstybės saugomu – 2005-04-29; Nr. ĮV-190.

Tyrimai
-------

1969 m. piliakalnį žvalgė Istorijos institutas. 1998 m. Gintautas Zabiela padarė šiaurinio pylimo paviršiaus pjūvį – iš viso 10 m², aptiko iš 13 cm storio rąstų sudėtos suanglėjusios gynybinės sienos liekanas. Siena buvo krauta iš gulsčių rąstų, prilaikomų įkastų kuolų, viduryje pripilta žemės. Aikštelėje aptikta geležinių dirbinių: dalgis, 2 kapliai, sagtis, grandis, peilis; žalvarinių papuošalų liekanų.

Istorija
--------

Piliakalnyje buvo 1372 m. rugpjūčio antroje pusėje Livonijos ordino kariuomenės nusiaubto Šukionių kaimo slėptuvė.

Šukionių piliakalnis iš pietryčių pusėsŠukionių piliakalnis iš pietryčių pusės

|  |
| --- |
| Aplinkiniai piliakalniai |
|  | Baimainių piliakalnis 29 km  Bakainių piliakalnis 17 km | Upytės piliakalnis 27 km | Levaniškių piliakalnis 29 km |  |
| Kalnaberžės piliakalnis 16 km |  | Šovenių piliakalnis 36 km  Svirnų piliakalnis 38 km |
| Vaidatonių piliakalnis 20 km | Sangailų piliakalnis 11 km  Normainių piliakalnis 20 km | Lokinės piliakalnis 19 km  Piliakalnių piliakalnis (Jonava) 6 km |

Nuotraukos
----------

* Šukionių piliakalnis iš pietryčių pusės Šukionių piliakalnis iš pietryčių pusės
* Šukionių piliakalnis iš vakarų pusėsŠukionių piliakalnis iš vakarų pusės
* Iškasinėtas Šukionių piliakalnisIškasinėtas Šukionių piliakalnis

Šaltiniai
---------

1. ↑  Lietuvos TSR archeologijos atlasas, II Piliakalniai, Vilnius, Mintis, 1975 m. t. 2 p. 166 (Nr. 746)

* Lietuvos TSR kultūros paminklų sąrašas, V. 1973, p.131.
* Valstybės archeologijos komisijos medžiaga. KPC archyvas. F.1. Ap.1. B.31. P.189-202.
* Gintautas Zabiela. Šukionių piliakalnio tyrinėjimai 1998 m. // Archeologiniai tyrinėjimai Lietuvoje 1998 ir 1999 metais. V. 2000. P.144-146.
* Gintautas Zabiela. Piliakalniai–slėptuvės // Lietuvos archeologija. Vilnius. 2001. T. 21, p. 399–405.

Nuorodos
--------

* Lietuvos piliakalniai. Šukioniai